
РЕПУБЛИКА БЪЛГАРИЯ


Министерство на околната среда и водите

Регионална инспекция по околната среда и водите - Монтана

Д О К Л А Д

за извършена комплексна проверка на Градска пречиствателна станция за отпадъчни води (ГПСОВ) – Монтана с оператор „ВиК”ООД - Монтана, находяща се в м. „Тировете”, ПИ №48489.3.526 в землището на гр. Монтана и на основание Заповед   № РД-301/16.11.2015 г. на Директора на РИОСВ – Монтана
Извършената на 20.11.2015 г. комплексна проверка от експерти на РИОСВ –Монтана е с цел установяване съответствието на дейността на обекта с нормативните изисквания по опазване на околната среда и съгласно утвърдения за 2015 г. План за контролна дейност. 

 В ГПСОВ – Монтана се пречиства смесен поток битово-фекални и производствени отпадъчни и дъждовни води от канализационната система на гр. Монтана.
При извършения оглед на ГПСОВ – Вършец и проверката по документи се установи: 

ГПСОВ – Монтана се поддържа, стопанисва и експлоатира от „ВИК”ООД,                 гр. Монтана въз основа на договор с община Монтана. „ВиК”ООД, гр. Монтана е титуляр на разрешително, издадено от БДДР – Плевен за ползване на повърхностен воден обект за заустване на отпадъчни води от КС на гр. Монтана в р. Огоста. За периода януари – октомври 2015 г. е провеждан собствен мониторинг на отпадъчните води от акредитирана лаборатория по показателите, заложени в разрешителното. Резултатите от изпитването са предоставени своевременно в РИОСВ – Монтана. Не са констатирани превишения на индивидуалните емисионни ограничения. Не е нарушена целостта на пломбата, поставена на вход ГПСОВ от РИОСВ – Монтана. От април 2015 г. е въведено в експлоатация фосфорно стъпало, с което се осигурява по-строго пречистване на отпадъчните води.
Образуваните от пречистването на отпадните води неопасни утайки се депонират на „РДНО – Монтана” ЕООД. Резултатите от изпитването на утайките от акредитирана лаборатория показват, че са подходящи за оползотворяването им в земеделието.  

Съгласно Регламент ЕО № 1907/2006 (Регл. REACH), дружеството се явява потребител на химични вещества и смеси. За обработка на течната утайка и дефосфатизация на отпадъчни води се използват две вещества, за които са представени актуални ИЛБ. Веществата се съхраняват в оригинални фабрични опаковки.
 
Дружеството притежава безсрочен Регистрационен документ, издаден от РИОСВ – Монтана за дейност по предварителна обработка на утайка от пречистване на отпадъчните води в ГПСОВ – Монтана. Оползотворяването чрез предварителна обработка на утайката получена от пречистване на отпадъчните води, се извършва в инсталации, посочени в Регистрационния документ. Съхраняването на отпадъците при мястото на образуване се извършва разделно по видове на обособени и обозначени с кода и вида на отпадъка места с трайна настилка. Генерираните отпадъци се транспортират ежедневно до РДНО- Монтана.  Отпадъците се предават за обезвреждане на РДНО – Монтана въз основа на актуален договор, представен по време на проверката. Води се необходимата отчетност на количествата образувани, оползотворени и предадени отпадъци в заверени от РИОСВ – Монтана отчетни книги за отпадъци. Годишните отчети за отпадъците за 2014 г. са изпратени в ИАОС.  Проверените условия от Регистрационен документ се изпълняват.
При извършената проверка не са констатирани несъответствия с изискванията на нормативната уредба и в тази връзка не са дадени предписания.

